**Informácia k osobným údajom v súvislosti s výberovým konaním na budúcich zamestnancov**

V súvislosti s výberovým konaním na budúcich zamestnancov, organizovaným spoločnosťou Bidfood Slovakia s.r.o., so sídlom Piešťanská 2321/71, 915 01 Nové Mesto nad Váhom, IČO: 341521 99 (ďalej len „**Prevádzkovateľ**“) nám na účel tohto výberového konania poskytujete osobné údaje obsiahnuté v životopise, motivačnom liste a dotazníku.

Ako Prevádzkovateľ, ktorý získava osobné údaje priamo od Vás ako dotknutej osoby, ktorej sa poskytnuté osobné údaje týkajú, sme na základe čl. 13 všeobecného nariadenia o ochrane osobných údajov[[1]](#footnote-1) (ďalej len ako „**všeobecné nariadenie o ochrane údajov**“) povinní poskytnúť Vám nasledujúce informácie:

1. osobné údaje v postavení prevádzkovateľa spracúva Prevádzkovateľ (Bidfood Slovakia s.r.o., so sídlom Piešťanská 2321/71, 915 01 Nové Mesto nad Váhom, IČO: 341521 99). Kontaktné údaje: email: zodpovednaosoba@bidfood.sk., tel. č.: 0911/086 263
2. spracúvanie osobných údajov na účel výberového konania organizovaného prevádzkovateľom je nevyhnutné na vykonanie opatrení pred *uzatvorením pracovnej zmluvy alebo dohody o prácach vykonávaných mimo pracovného pomeru (ďalej ako „obdobná zmluva“) na základe Vašej žiadosti ako dotknutej osoby v zmysle čl. 6 ods. 1 písm. b) všeobecného nariadenia o ochrane údajov,*
3. *osobné údaje budú alebo môžu byť poskytnuté nasledujúcim subjektom: subjektom, ktorým Prevádzkovateľ poskytuje osobné údaje ex lege (na základe povinnosti uloženej zákonom alebo iným všeobecne záväzným právnym predpisom),*
4. *osobné údaje získané na účel výberového konania budú uchovávané počas trvania výberového konania a ďalších 6 mesiacov po jeho ukončení; po skončení doby uchovávania budú tieto osobné údaje zlikvidované alebo (v prípade uzavretia pracovnej alebo obdobnej zmluvy) budú nadväzne využívané na pracovnoprávne účely,*
5. *ako dotknutá osoba máte právo požadovať od Prevádzkovateľa prístup k osobným údajom týkajúcich sa Vás ako dotknutej osoby, právo na ich opravu alebo vymazanie alebo obmedzenie spracúvania, právo na prenosnosť údajov, ako aj právo podať sťažnosť dozornému orgánu,*
6. *poskytnutie osobných údajov na účel výberového konania organizovaného Prevádzkovateľom je nevyhnutné na vykonanie opatrení pred uzatvorením pracovnej zmluvy alebo obdobnej zmluvy na základe Vašej žiadosti ako dotknutej osoby v zmysle čl. 6 ods. 1 písm. b) všeobecného nariadenia o ochrane údajov; neposkytnutie osobných údajov na uvedený účel znemožňuje Vašu účasť na výberovom konaní,*
7. *osobné údaje nie sú predmetom automatizovaného individuálneho rozhodovania vrátane profilovania v zmysle čl. 22 všeobecného nariadenia o ochrane údajov a ani nedochádza k prenosu poskytnutých osobných údajov do tretej krajiny.*

Prípadné otázky týkajúce sa ochrany osobných údajov adresujte zodpovednej osobe Prevádzkovateľa prostredníctvom e-mailovej adresy zodpovednaosoba@bidfood.sk.

1. Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane osobných údajov), tzv. nariadenie GDPR [↑](#footnote-ref-1)